Obudde bwa kalasamayanzi era ng’essaawa ziri nnya ez’oku makya era ng’akasana kaaka bulungi. Obudde bubugumira ddala era ng’ebbugumu liri mu ddiguli amakumi abiri mu nnya eza serusiyaasi. Wano nno abaagala okwanika ebirime byabwe ng’emmwanyi n’ebijanjaalo basobola okubyanjala mu luggya. Obungi bw’ebbugumu bujja kulinnya okutuuka ku ddiguli amakumi asatu mu emu serusiyaasi we zinaawerera ssaawa ttaano ez’oku makya. Okumalirako ddala wiiki nnamba, obudde bw’emisana bujja kusiibanga nga bwa bbugumu era nga wano aba abatunda ebyokulya ebifa amangu ebbugumu bajja kuba beetaaga okubinnyogoza obutafa.